વડાપ્રધાન નરેન્દ્ર મોદી આજે ગુજરાતની મુલાકાતે છે. ઉલ્લેખનીય છે કે આજે તે મોરબી ખાતે સભા કરવાના છે. ત્યારે પાસ લીડર હાર્દિક પટેલે પણ ભાજપ વિરૂધ્ધ રીતસરનો મોરચો માંડી દીધો હોય એ રીતે તે હવે ડબલ ફોર્સથી ભાજપ વિરૂધ્ધ પ્રચાર કરવા માટે મથી રહ્યો છે. ત્યારે પ્રધાન મંત્રી નરેન્દ્ર મોદી આજે ગુજરાતમાં મોરબી, સોમનાથ, પાલીતાણા અને નવસારીમાં ચૂંટણી પ્રચારની સભા યોજવાના છે. ત્યારે હાર્દિક ભાજપના ગઢ રાજકોટમાં પ્રથમવાર મોટાપાયે મહાક્રાંતિ સભા યોજવાનો છે. જો કે પહેલા તેણે મોટો પોલીટિકલ દાવ ખેલ્યો હોય તેમ ખુદ વડાપ્રધાન નરેન્દ્ર મોદીને ચેલેન્જ કરવાના હેતુથી બુધવારે સવારે 10 વાગે મોરબીના માળીયા મીયાણામાં મોટી સભાનું આયોજન કર્યુ છે. તે પહેલા તે નવ વાગે મોરબીમાં મોટો રોડ શો યોજીને માળીયા જશે. આ સમયે જ પ્રધાનમંત્રી નરેન્દ્ર મોદીની જાહેરસભા મોરબીમાં યોજવામાં આવી છે.